Familia reunuiĝo

Foje temas pri familia festo kiam tradicio proponas okazaĵon, ke la pli vasta familio kunvenu por familia reunuiĝo kaj festado. Tio povas rilati al kunvenoj por honori la transiron de persono inter malsamaj vivstadioj. Tiaj familiaj festadoj inkluzivas tiujn, kiuj tradicie estis festataj per religiaj ceremonioj - nomigo de novnaskito (ekzemple, bapto aŭ infanbeno), konfirmo, geedziĝoj kaj entombigoj - sed ankaŭ diplomiĝaj festadoj, fianĉiĝfestoj kaj naskiĝtagaj datrevenoj. Certaj ĉiujaraj ferioj - religiaj kaj sekularaj - havas la karakteron de familia festo en malsamaj kulturoj. Familiaj festadoj povas esti anoncitaj per familiaj anoncoj, invitkartoj aŭ per sociaj retoj.

Tre grandajn familiajn reunuiĝojn povas organizi genealogoj. Pli grandaj festoj kaj eventoj por partoprenantoj de ĉiuj aĝoj el multaj malsamaj familioj povas esti priskribitaj kiel familiaj festadoj, familiaj festoj aŭ familiaj tagoj, kaj estas foje aranĝitaj de asocioj, popolaj movadoj kaj municipoj.

 Ekzemploj el malsamaj kulturoj 
En tradicia okcidenta kulturo, la termino "familia festeno" ofte uziĝas por aludi al Kristnaskaj kaj somermezaj festadoj. Dum ĉi tiuj ferioj, multaj familioj kunvenas por manĝi tradiciajn kaj porokazaĵajn festajn manĝaĵojn. 

Kristnasko estas festata tra la tuta kristana mondo, sed en multaj kristanaj landoj, Pasko estas la plej grava religia festo kaj familia festo.

En Usono kaj Kanado, Danktago estas pli longa familia festo.

Novjaro estas festata en plej multaj kulturoj je tempo specifita en la uzata kalendaro. Novjaro ĝenerale ne havas la saman religian signifon, kaj en Svedio, ekzemple, ne havas la saman karakteron de familia festo, sed povas same facile esti festata kun bonaj amikoj.

Ekzemploj de aliaj familiaj ferioj, kiuj estas tradicie celebrataj ene de malsamaj religioj, estas:

 La islama Eid al-Adha.
 La Rakŝa Bandhan de Budhismo
 Divali de Hinduismo
 La juda ŝabato (sabatoj), la festo de Ĥanuko, kaj ritoj de trapaso kiel ekzemple B'rit mila, Bat micvo, kaj Bar micvo
 La ŝiĉi-go-san de Ŝintoismo

Internacia juro
En aliaj kuntekstoj "familia reunuiĝo" estas jura koncepto aplikebla al parto de familio, kiu restis en devenlando fare de alia parto de la familio kiu jam elmigris kaj eventuale ŝtataniĝis en alia lando: ekz, elmigrinta patro, kiu klopodas venigi sian familion (aŭ parton) al almigrinta lando.

 Referencoj 

 Vidu ankaŭ 
 Familio, kaj specife etenda familio
 Klasa reunuiĝo

 Eksteraj ligiloj 

Kategorio:Familio